alexandrainst/scandi-wiki huggingface dataset:
Varanger mållag

Varanger mållag er er eit lokallag i Noregs Mållag og eit av laga i Troms og Finnmark mållag.

Laget blei skipa søndag 31. oktober 1976. Første formann var Lydolf Lind Meløy.

Einar Niemi helste laget velkommen og meinte at også Varanger-området har en interessant og sammensatt språkhistorie der dialekter har eksistert og vært livskraftige, dialekter også med innslag av landsmål.

Lydolf Lind Meløy på si side framheva at Nordnorsk dialekt soknar til nynorsk. Han løfta også fram Karl Akre, ein språkreformator ved Varanger kalla han Akre.

Lagsarbeid

Dei første ti åra stod Varangert mållag  for ei rekke arrangement med tema som:
 stadnamn i Finnmark,
 Vadsø på 1600-talet,,
 Vadsø-dialekten
 første lese- og skriveopplæring på dialekt,
 hekserier,
 seminar om sidemålsopplæring, språkhistorie og dialektar,
 samisk språk og kultur,
 det trespråklege samfunnet.

I 1981 gav Varanger mållag ut heftet Vadsø-dialekten med glimt fra dialektene i Kiby og Ekkerøy av Hildur Hatlebrekke.

Seinare har laget følgt opp med tema som bl.a.
 nynorsk i den nordnorske skolen, 
 barn, språk og kultur,
 Ivar Aasen-seminar,
 finske slektsnamn i Noreg,
 kvensk.

Varanger mållag har også deltatt på kulturdagane i Vadsø i fleire år.

Varanger mållag har arrangert fleire bokkveldar, og hatt besøk av fleire skjønnlitterære og faglitterærer forfattarar og journalistar: Lydolf Lind Meløy, Kjartan Fløgstad, Laila Stien, Hans Kristian Eriksen, Edvard Hoem, Ingvar Moe, Laila og Tor Thorsen, Steinar Bryn, Tor Obrestad, Eva Jensen, Liv Helene Willumsen (foredrag om Regine Normann), Torvald Sund, Randi Brenden (foredragsturne om Åsta Holth), Erling Lægreid (Unionsoppløysinga i 1905 sett i lys av EU-spørsmålet i 2005), Kristin Sørsdal (foredragsturne om Elena Ferrantes forfattarskap), Frode Grytten, Lars O. Haugen, Ragnar Hovland, Sigrun Slapgard, og Solveig Aareskjold.

Laget har arrangert både julefestar, solfestar og feitetysdagar.

19. oktober 2019 arrangerte Varanger mållag i samarbeid med Noregs Lærarmållag nynorsk inspirasjonsdag i Vadsø. Om lag 30 norsklærarar frå Finnmark deltok.

I 2016 markerte laget 40-årsjubileet sitt.

Varanger mållag hadde 37 medlemmar i 2020, og Rønnaug Ryssdal er leiar i 2020.

Leiarar
 Lydolf Lind Meløy (1976-1978)
 Marta Østerås Falch (1978-)
 Knut Johansen (1982-)
 Knut O. Dale (1985-1988)
 Sigrid Skarstein (1989-91) 
 Gunn Utkvitne (1992-93) 
 Rønnaug Ryssdal (1994- )

Kjelder

Bakgrunnsstoff 
Aviser, tidsskrift og bøker på Nasjonalbibioteket, søkeord Varanger mållag 
Hildur Hatlebrekk: Vadsø-dialekten med glimt fra dialektene i Kiby og Ekkerøy. Varanger mållag, Vadsø 1981. 
"Det føles godt å fylle 40", iFinnmark, 30. oktober 2016

Noregs Mållag
Nordnorske mållag
Nynorsk i Nord-Noreg
Vadsø kommune
Skipingar i 1976
Hans Michelsen

Hans Michelsen () var ein norsk skulptør frå Leinstrand i Sør-Trøndelag.

Michelsen var son til ein gardbrukar. Etter å ha arbeidd i Trondheim, var han frå 1815 elev av Eric Gustav Göthe i Stockholm. I perioden 1816–19 fekk han som fyrste nordmann statsstipend medan han gjekk på Kungliga Akademien för de fria konsterna. I studietida fekk han fleire prisar og vann i i 1820 akademiet sitt skulpturstipend.

Michelsen reiste då til Roma, der han vidareutdanna seg hos Bertel Thorvaldsen i seks år. Han arbeidde 1828–42 i Stockholm, der han mellom anna modellerte Kristus og dei tolv apostlane på bestilling frå kong Karl Johan. Apostelgruppa vart laga i gips og i 1840 stilt opp i oktogonen i Nidarosdomen. Dette «største skulpturarbeid i Norge på 1800-talle» gjekk tapt under brannen i Erkebispegarden i 1983. Michelsen forma også monumentet over Herman Wedel-Jarlsberg på Bygdøy i Oslo i 1841. Åra 1842-44 budde Michelsen i Trondheim, sidan i den norske hovudstaden til han døydde.

Kjelder
Norsk Allkunnebok. VIII. bandet. 1958
Norsk biografisk leksikon

Norske bilethoggarar
Folk frå Trondheim
Kriminologi

Kriminologi eller kriminalvitenskap er ein tverrfagleg vitskap som tek for seg kriminalitet og straff. 

I akademisk samanheng vert «kriminologi» brukt om den forskingstradisjonen som søkjer å analysere dei sosiale prosessane knytte til brotsverk, og reaksjonane slike handlingar ofte inneber. Eit hovudpoeng for den kriminologiske forskinga er i så måte å «vise at kriminalitet og straff ikke er naturgitte kategorier, men en av mange måter å kategorisere og reagere på handlinger på».

Referansar

Denne artikkelen bygger på «Kriminologi» frå ,  den 14. mars 2018.
Akademi

Eit akademi (gresk akademeia) er ein utdanningsinstitusjon eller foreining til støtte for høgare læring innan ulike disipliner som vitskap eller kunst.

Namnet stammar frå Platon sin skule for filosofi og læring i Athen, grunnlagd ca. 385 fvt. Platon sitt Akademi låg i nærleiken av eit tempel i utkanten av byen som etter tradisjonen skulle vere oppkalla etter helten Akademos. Namnet på tempelet kom også til å visa til skulen hans.

Det første offisielle kunstakademiet, Accademia del Disegno, vart grunnlagd i 1563 i Firenze av Giorgio Vasari med hertug Cosimo I de' Medici og Michelangelo som leiarar. Ei viktig oppgåve for dette og seinare akademi var å gjera laugsystemet overflødig og heve statusen til kunstnaren over den til handverkaren ved å gje både teoretisk og praktisk undervisning.

Vitskapleg akademi
I dag brukar ein omgrepet akademi i ei rekkje samanhengar. Ein bestemt type moderne institusjon er vitskapelege akademi (eller lærde akademi), som er vitskaplege, eventuelt også kunstneriske, institusjonar med akademikarar (eventuelt kunstnarar) som medlemmar. Medlemskapet er som regel eksklusivt, slik at ein vert vald inn av dei andre medlemmane på livstid på grunnlag av vitskaplege og/eller kunstneriske merittar. Nokre døme på vitskaplege akademi er:
Svenska Akademien
Académie française
Det Kongelige Norske Videnskabers Selskab
Det Norske Videnskaps-Akademi
Det Norske Akademi for Sprog og Litteratur

Sjå òg
Akademia
Akademiet Noreg
Akademiske grader
Akademisk kunst
Universitet

Kjelder

Denne artikkelen bygger på «Akademi» frå ,  den 14. mars 2018.  

Akademia
Torbjørg Lie

Torbjørg Jørundsdotter Lie () var ei norsk gardbrukarkone og ein skribent frå garden Rinden i Åslandsgrenda i Fyresdal, busett i Kviteseid.

I 1880 reiste Torbjørg Jørundsdotter Breland til Vonheim folkehøgskule og tok eit kurs. To år seinare gifta ho seg med gardmann og diktar John Pedersson Lie frå Lie i Liegrend i Fyresdal og dei vart buande på Lie. Eldste son deira var Håkon Lie (1884-1970) som vart skogforvaltar og forfattar.

Torbjørg Lie skreiv brev til Decorah-Posten i Iowa i om lag 30 år, i perioden frå fyrst på 1890-talet og til 1920-åra. Til å byrje med skreiv ho kladd til breva og så sette ektemaken dei om til norsk-dansk, før dei vart sende til Iowa til trykking. Dei norsk-amerikanske avisene trykte lite på nynorsk. Etter kvart tok Torbjørg over alt arbeidet med breva og utvikla seg til å bli ein sjølvstendig journalist. I breva til Decorah-Posten skreiv ho om det ho opplevde i den verda der ho levde.

Desse breva frå Vest-Telemark, med sentrum i Fyresdal, er eit tidsbilete og ei kulturell kjelde til den lokale historia. På sett og vis er dei eit motstykke til alle breva som kom frå Midtvesten til Telemark i same tidsrommet. Stilen er lite personleg, men tankane og meiningane hennar slår gjennom i korte glimt.

Gravsteinen til Lie ved Veum kyrkje fortel det var vener i Nord-Amerika som «reiste steinen 1926». Fyresdal Sogelag prenta i sitt årsskrift 1996 artikkelen «Sjå deg attyvi» som inneheld ei rekkje av Torbjørg Lie sine brev til Decorah-Posten.

Kjelder
lokalhistoriewiki

Norske journalistar
Folk frå Fyresdal
Folk frå Kviteseid
Bøkfjord fyrstasjon

Bøkfjord fyrstasjon ligg på Holmengrålandet, Sør-Varanger kommune i Troms og Finnmark. Fyret vart oppretta i 1910, men øydelagd under andre verdskrigen. Fyret som står no er frå 1947. 

Bøkfjord fyrstasjon var det siste bemanna fyret i Noreg, det vart automatisert i 1988 og avbemanna i 2006.

Sjå òg 
 Fyr i Noreg

Kjelder 

Denne artikkelen bygger på «Bøkfjord fyr» frå , den 14. mars 2018, revisjon  17718513  
 

Fyr i Troms og Finnmark
Kulturminne i Sør-Varanger
Byggverk i Sør-Varanger
1910 i Noreg
Freda bygg i Troms og Finnmark
Fuglenes fyrstasjon

Fuglenes fyrstasjon var eit fyr frå 1859 som låg i Hammerfest kommune i Troms og Finnmark. Det var eit hus med lyktehus som påbygg. 

Fyret vart nedlagd i 1911 og erstatta av ei fyrlykt.

Sjå òg 
 Fyr i Noreg

Kjelder 

Denne artikkelen bygger på «Fuglenes fyr» frå , den 14. mars 2018, revisjon 17490945  
 

Fyr i Troms og Finnmark
Samferdsle i Hammerfest
Byggverk i Hammerfest
1859 i Noreg
Just Lippe

Just Ebbesen von der Lippe () var ein norsk pressemann og politikar frå Bergen, mangeårig partisekretær i Norges Kommunistiske Parti.

Lippe var medlem i Det norske Arbeidarparti frå 1921. Etter partisplittinga i 1923 tok han steget over i NKP. Saman med Henry W. Kristiansen, Otto Luihn og Albin Eines sat han i 1924 fengsla i fem veker, etter politiet raida partikontoret til NKP. I tida 1925-29 var han partisekretær for Ungkommunistane i Noreg. Frå 1928 var han medlem i eksekutivkomiteen til den kommunistiske ungdomsinternasjonalen. I byrjinga av 1930-åra leia han den skandinaviske avdelinga på den internasjonale Lenin-skulen i Moskva, for så å verte send til Vladivostok.

Lippe flytta til Noreg att og arbeidde til 1940 som journalist i NKP-organet Arbeideren. Han var med i sentralstyret til NKP frå 1937 til -45 og på ny 1950-72. Under 2. verdskrigen flykta han i 1941 til Sverige, der han sat fengsla i halvtanna år. Etter han vart sett fri reiste han vidare til Storbritannia, der melde han seg til teneste i dei norske militære styrkane. Han var offiser i den norske styrken som deltok i frigjeringa av Finnmark vinteren 1945. Frå 1947 til -49 var han journalist i NKP-avisa Friheten, og der etter til 1963 partisekretær i Norges Kommunistiske Parti. Lippe var redaktør for boka Norges kommunistiske partis historie som kom ut i 1963.

Kjelder
Norsk Allkunnebok. VIII. bandet. 1957

Norske journalistar
Norske politikarar
Folk frå Bergen
Harry Kane

Harry Kane () er ein engelsk fotballspelar som i 2018 spela for det engelske landslaget og for Tottenham Hotspur i engelsk Premier League. Han vart toppskårar i Premier League i 2016 og 2017.

Folk frå London
Engelske fotballspelarar
Tottenham-spelarar
Leyton Orient-spelarar
Millwall-spelarar
Norwich-spelarar
Leicester-spelarar
Spelarar i Fotball-EM 2016
Spelarar i Fotball-VM 2018
Marcus Rashford

Marcus Rashford () er ein engelsk fotballspelar som i 2018 spela for det engelske landslaget og for Manchester United i engelsk Premier League. Han var med på å vinna Europaligaen med Manchester United i 2017.

Folk frå Manchester
Engelske fotballspelarar
Manchester United-spelarar
Spelarar i Fotball-EM 2016
Spelarar i Fotball-VM 2018
Jón Daði Böðvarsson

Jón Daði Böðvarsson () er ein islandsk fotballspelar som i 2018 spela for det islandske landslaget og for Reading i engelsk Football League Championship.

Islandske fotballspelarar
Viking-spelarar
Kaiserslautern-spelarar
Wolverhampton-spelarar
Reading-spelarar
Spelarar i Fotball-EM 2016
Spelarar i Fotball-VM 2018
Birkir Bjarnason

Birkir Bjarnason () er ein islandsk fotballspelar som i 2018 spela for det islandske landslaget og for Aston Villa i engelsk Football League Championship. Han vart seriemeister i Sveits med FC Basel i 2016. Tidlegare i karrieren har han spelt for Viking og Bodø/Glimt i Noreg.

Islandske fotballspelarar
Viking-spelarar
Bodø/Glimt-spelarar
Standard Liège-spelarar
Pescara-spelarar
Sampdoria-spelarar
Basel-spelarar
Aston Villa-spelarar
Spelarar i Fotball-EM 2016
Spelarar i Fotball-VM 2018
Verneombod

Verneombod er ein vald person i ei bedrift eller ein organisasjon som skal sjå til at verksemda tek vare på tryggleiken, helsa og velferden til arbeidstakarane, i tråd med Arbeidsmiljølova. Alle bedrifter som har tilsette skal ha eit verneombod, men det kan gjerast unntak for små bedrifter. Arbeidstilsynet er kontroll- og klageinstans for å sikre at bedriftene følgjer krava i arbeidsmiljølova. Verneombodet har rett til å stogge farleg arbeid, om det er direkte fare for liv eller helse. 

Medan tillitsvalgde står i ei interessekonflikt med leiinga, verkar verneombodet mot eit felles mål for alle partane i arbeidslivet.

Referanser

Arbeidsliv i Noreg
Soloti

Soloti er ein russisk landsby i Belgorod oblast, nær grensa til Ukraina.

Referansar 

Landsbyar i Russland
Belgorod oblast
7. motoriserte infanteribrigade

7. motoriserte infanteribrigade (russisk 7-я отдельная гвардейская мотострелковая бригада) er ein brigade i det russiske forsvaret som er forlagt til Kaliningrad. Brigaden var tidlegare eit regiment, og vart konvertert til brigade i 2016 i samband med opprettinga av 11. armékorps.

Referansar

Motoriserte infanteribrigadar i Russland
Ricin

Ricin er eit naturlig protein frå bønnene av oljeplanten kristpalme (Ricinus communis). Det kan vera i væske-, pulver- eller krystallform utan spesiell smak. Ricin er ei gift som blokkerer proteinsyntesen i cellene og forårsakar indre blødninger og øydelagde organ. Dersom ein får i seg gifta, kan ein utvikla symptom som kvalme, oppkast og blodig diaré. Ved døydelege dosar døyr offeret av organsvikt etter nokre dagar. Pustar ein gifta inn, kan ein døy fordi pusteevnaet blir lamma. Gifta kan påvisast på åstaden, men ikkje sporast i offeret.

Gifta er rekna som 1 000 ganger giftigare enn cyanid. Ein dose reint ricinpulver på størrelse med nokre få saltkorn kan drepe eit vakse menneske.

Ricin er billeg og enkelt å produsere, og er stabilt i aerosolform.
Det finst inga behandling eller vaksine mot gifta. Det kan derfor brukast som masseøydeleggings- og terrorvåpen, anten ved direkte utsprøyting i lufta eller, mest effektivt, ved tilsetning til drikkevatn eller matvarer.

Noreg 
I april 2011 skal ein mann frå Tromsø ha framstilt giftstoffet heime hjå seg sjølv og deretter teke sitt eige liv ved hjelp av det. Dette var ifølgje forskaren Pål Aas ved Forsvarets forskningsinstitutt den første ricin-episoden i Noreg nokon gong.

Referansar 

Denne artikkelen bygger på «Ricin» frå ,  den 16. mars 2018.  
 

Protein
Toksin
Gift
Masseøydeleggingsvåpen
Oppkast

Oppkast eller  brekningar (latin vomitus, gresk emesis) er ein kroppsleg prosess der mageinnhald kjem opp i og ut gjennom munnen. Oppkast skjer ofte som ein ufrivillig refleks og kan vera ein reaksjon mot uheldig mageinnhald eller eit symptom på ulike lidingar. Refleksen er styrt av eit nervesenter, brekningssenteret, i den forlenga margen i hjernen. Han kan dempast eller framskyndast med vilje.

Kjelder

Kroppsvæsker
Symptom og teikn med tilknyting til meltingsapparatet og buken
Kristpalme

Kristpalme eller oljeplante (Ricinus communis) er ein fleirårig plante som mellom anna kan brukast til utvinning av lakserolje. Planta er det einaste medlem av slekta Ricinus og av undertribusen Ricininae.

I tropane kan planten vekse til store tre på opp til 12 meter. Blada vert opp til ca. 60 cm i diameter. Blomsterstandene består av små hann- og hoblomster som avløysast av store piggete frukter med 3 frø i kvar.

Frøar frå denne planten er kjende som kastorbønner. Olje vunne ut frå desse har mange bruksområde, blant anna i sjampo og balsam.
Det giftige proteinet ricin kan også utvinnast frå planta, men er ikkje feittløyseleg, og finst ikkje i farlege mengder i olja.

Dyrking
I Noreg  dyrkar ein som oftast planten someittårig solitærplante, som kan verte ca. to meter høge på éin sesong. Kristpalme kan òg dyrkast som fleirårig plante dersom han står frostfritt om vinteren.

Hendingar i Noreg knytt til denne planten
I 2007 vart planten fjerna frå gågata i Fredrikstad
I 2011 døydde ein mann i Tromsø etter å ha laga stoffet frå kastorbønner.
 2018 12. mars: Eit omfattende saneringsarbeid i ei leiligheit i eit privathus i Øvrelia på Paradis i Bergen då ein mann hadde freista laga ricin av kastorbønner frå kristpalme.

Referansar 

Denne artikkelen bygger på «Ricinus» frå ,  den 16. mars 2018.  
 

Giftige plantar
Vortemjølkfamilien 
Kulturplantar
Forsvarets forskingsinstitutt

Forsvarets forskingsinstitutt (FFI) er ein statleg forskingsinstitusjon underlagd Forsvarsdepartementet med ansvar for forsking og utvikling for behova til Forsvaret og forstå sårbarheita og utfordringane samfunnet står eller kan stå overfor. FFI er eit tverrfagleg institutt, og har melom anna tilsette med fagbakgrunn innan matematikk, fysikk, informasjonsteknologi, kjemi, biologi, medisin, psykologi, statsvitskap, sosialantropologi, historie og økonomi.

FFI sitt hovudkontor ligg på Kjeller ved Lillestrøm, omtrent 25 km utanfor Oslo. Instituttet har også ei forskingseining på Karljohansvern i Horten.

Historie
FFI har røter i Forsvarets Overkommandos Tekniske Utvalg (FOTU) i London, som i 1944 føreslo at det skulle etablerast eit eige militært forskingsinstitutt underlagt Forsvarsdepartementet.

Direktørar ved Forsvarets forskingsinstitutt 
 Fredrik Møller (1946–1957)
 Finn Lied (1957–1983)
 Erik Klippenberg (1983–31. mars 1993)
 Nils Holme (1. april 1993–30. november 2001)
 Paul Narum (1. desember 2001–5. mai 2012)
 John-Mikal Størdal (mai 2012–1. januar 2022)
 Kenneth Ruud (1. januar 2022–)

Kjelder

Denne artikkelen bygger på «Forsvarets forskningsinstitutt» frå ,  den 15. mars 2018.

Bakgrunnsstoff
 

 
Skipingar i 1946
Forskingsinstitutt i Noreg
Gylfi Sigurðsson

Gylfi Þór Sigurðsson () er ein islandsk fotballspelar som i 2018 spelar for det islandske landslaget og for Everton i engelsk Premier League. Han vart kåra til årets islandske fotballspelar i 2010 og seks år i strekk frå 2012 til 2017.

Islandske fotballspelarar
Reading-spelarar
Shrewsbury-spelarar
Crewe-spelarar
Hoffenheim-spelarar
Swansea-spelarar
Tottenham-spelarar
Everton-spelarar
Spelarar i Fotball-EM 2016
Spelarar i Fotball-VM 2018
Knjaze-Volkonsoje i Khabarovsk kraj

Knjaze-Volkonsoje er ein russisk landsby i Khabarovsk kraj.

Referansar 

Landsbyar i Russland
Khabarovsk kraj
Ski-NM 1962

Noregsmeisterskapen på ski 1962 i nordiske greiner vart avvikla i tida frå 28. januar til 5. februar 1962. Mennene tevla i fire langrennsøvingar, spesielt hopprenn og kombinertrenn, kvinnene i 10 km langrenn. Meisterskapen tok til med 50 km i Molde, resten av meisterskapen fann stad i Skien. Det spesielle hopprennet i Oddbakken vart utsett ein dag grunna vindtilhøva.

Langrenn

15 km 

Dato: 3. februar
Stad: Skien

30 km 

Dato: 1. februar
Stad: Skien

50 km 

Dato: 28. januar
Stad: Molde

3 x 10 km stafett 

Dato: 26. januar
Stad: Molde

Kombinert 

Dato: 2.-3. februar
Stader: Skien

Spesielt hopprenn 

Dato: 5. februar
Stad: Skien

Kjelder
Arbeiderbladet 27.1.1962
Arbeiderbladet 29.1.1962

Noregsmeisterskap i 1962
Noregsmeisterskap på ski
Idrettstilskipingar i Møre og Romsdal
Idrettstilskipingar i Vestfold og Telemark
Idrett i Molde
Idrett i Skien
Hans Peter Lødrup

Hans Peter Elisa Lødrup () var ein norsk journalist, forfattar og politikar.

Lødrup var son til ein skuleleiar, fødd i Skien og voks opp der og i Bergen og Lillehammer. Han utdanna seg til cand.jur. i 1908, frå 1909 til -11 var han journalist i Morgenbladet. Perioden 1911-16 var han sekretær i Riksmålsforbundet og frå 1912 også redaktør av Riksmaalsbladet. Han var så medarbeidar i Aftenposten 1914–17 og 1923–30, formann 1928-29 i Oslo Journalistklubb. Frå 1926 til -30 representerte han partiet Høgre i Oslo bystyre. 

I 1930 kjøpte Lødrup avisa Lillehammer Tilskuer og redigerte denne til 1940. Han gav ut bøkene Efter krigen. Politikk ute og hjemme (1925), Gustav Vigeland (1944), Vinjesvingen og Det store oppgjør, begge i 1945. I tillegg skreiv han fleire firmahistorier om større norske verksemder.

Kjelder
Store norske leksikon

Norske journalistar
Norske sakprosaforfattarar
Svardal

Svardal er ei bygd i Kinn kommune i Vestland.

Busetnader i Kinn
Bygder i Vestland
Tverrfagleg

Tverrfagleg vitskap er forskingverksemd som involverer kunnskap, metodar, terminologi og ekspertise frå fleire einskilde vitskapsgreinar.
Mange forskingsprosjekt trekkjer vekslar på akademikarar frå ulike fagfelt for å løyse konkrete problem eller studere ulike fenomen.

Referansar

Vitskap
Akademia
152. bakke-til-bakke-missilbrigade

152. bakke-til-bakke-missilbrigade (russisk 152-я гвардейская ракетная бригада) er forlagt i Tsjernjakhovsk i Kaliningrad oblast, og underlagt 11. armékorps.

Organisering
Organiseringa av brigaden kan vera standard bakke-til-bakke-missilbrigade med Iskander

Referansar

Kjelder
http://militaryrussia.ru/blog/topic-832.html

Bakke-til-bakke-missilbrigadar i Russland
448. bakke-til-bakke-missilbrigade

448. bakke-til-bakke-missilbrigade (russisk 448-я ракетная бригада) er ein russisk missilbrigade underlagt 20. kombinerte armé i Vestre militærdistrikt. Han er forlagt til Kursk i Kursk oblast.

Referansar

Bakke-til-bakke-missilbrigadar i Russland
1. bakke-til-bakke-missilbrigade

1. bakke-til-bakke-missilbrigade (russisk 1-я Гвардейская ракетная Оршанская орденов Суворова и Кутузова бригада) er ein russisk missilbrigade underlagt 49. kombinerte armé i Søre militærdistrikt. Han er forlagt til Krasnodar.

Organisering
Organiseringa av brigada kan vera standard bakke-til-bakke-missilbrigade med Iskander

Referansar

Bakke-til-bakke-missilbrigadar i Russland
Jóhann Berg Guðmundsson

Jóhann Berg Guðmundsson () er ein islandsk fotballspelar som i 2018 spela for det islandske landslaget og for Burnley i engelsk Premier League.

Islandske fotballspelarar
AZ-spelarar
Charlton-spelarar
Burnley-spelarar
Spelarar i Fotball-EM 2016
Spelarar i Fotball-VM 2018
Aron Gunnarsson

Aron Einar Malmquist Gunnarsson () er ein islandsk fotballspelar som i 2018 spelar for det islandske landslaget og for Cardiff City i engelsk Football League Championship.

Islandske fotballspelarar
AZ-spelarar
Coventry-spelarar
Cardiff-spelarar
Spelarar i Fotball-EM 2016
Spelarar i Fotball-VM 2018
Hörður Björgvin Magnússon

Hörður Björgvin Magnússon () er ein islandsk fotballspelar som i 2018 spelar for det islandske landslaget og for Bristol City i engelsk Football League Championship.

Islandske fotballspelarar
Spezia-spelarar
Cesena-spelarar
Bristol City-spelarar
CSKA Moskva-spelarar
Spelarar i Fotball-EM 2016
Spelarar i Fotball-VM 2018
Ragnar Sigurðsson

Ragnar Sigurðsson () er ein islandsk fotballspelar som spelar for FC København (2020).

I 2018 spela han for det islandske landslaget og for FK Rostov i den russiske toppdivisjonen. Han vart seriemeister i Sverige med IFK Göteborg i 2007 og i Danmark med FC København i 2013.

Islandske fotballspelarar
IFK Göteborg-spelarar
FC København-spelarar
Krasnodar-spelarar
Fulham-spelarar
Rubin Kazan-spelarar
Rostov-spelarar
Spelarar i Fotball-EM 2016
Spelarar i Fotball-VM 2018